Πανεπιστήμιο Μελαρντάλεν

Το Πανεπιστήμιο Μελαρντάλεν (σουηδικά: Mälardalens Högskola), ή MDH, είναι ένα σουηδικό κρατικό Πανεπιστήμιο με κάμπους στις πόλεις Έσκιλστουνα και Βεστερός. Έχει περίπου 15.000 φοιτητές. Το Πανεπιστήμιο Έσκιλστουνα/Βεστερός, όπως λεγόταν παλαιότερα, ιδρύθηκε μετά την πανεπιστημιακή μεταρρύθμιση (σουηδικά: högskolereformen) του 1977.

 Το Πανεπιστήμιο παρέχει εκπαίδευση στους τομείς των οικονομικών και της διοίκησης επιχειρήσεων, της υγείας και πρόνοιας, εκπαίδευση δασκάλων και τεχνικών. Εκπαίδευση σε ερευνητικό επίπεδο παρέχεται περίπου σε δέκα επιστημονικά αντικείμενα. Πιο γνωστό είναι για την τεχνική εκπαίδευση που παρέχει, με πρώτο από όλα το πρόγραμμα μηχανικών ρομποτικής όπου φοιτητές κέρδισαν βραβείο για την καλύτερη δημιουργία μηχανικών στον διαγωνισμό RoboSub στις ΗΠΑ το 2012. Επίσης, δύο πανεπιστημιακά προγράμματα προπτυχιακού (International Business Management) και μεταπτυχιακού (International Marketing) επιπέδου σπουδών έχουν λάβει ποιοτική πιστοποίηση EPAS απο το EFMD. Η έρευνα στο Πανεπιστήμιο Μελαρντάλεν βασίζεται στην τοπική, εθνική και διεθνή συμπαραγωγή. Οι περίπου 85 πανεπιστημιακοί καθηγητές εργάζονται στις κάτωθι ερευνητικές περιοχές: Βιομηχανική Διοίκηση και Οργάνωση Καινοτομία και Ανάπτυξη Προϊόντων Εκπαιδευτική επιστήμη και Μαθηματικά Ενσωματωμένα Συστήματα Ενέργεια του μέλλοντος Υγεία και Πρόνοια Το Πανεπιστήμιο έχει συνάψει στρατηγικές συμφωνίες συνεργασίας με την ΑΒΒ, την Bombardier, τον Δήμο της Έσκιλστουνα, τον Δήμο του Βεστερός, τη Volvo καθώς και τις επαρχιακές επιτροπές της περιοχής. Οι συνεργασίες στην έρευνα διακρίνονται σε κέντρα και ερευνητικά έργα όπου τα αποτελέσματα έρχονται προς όφελος των εταίρων της συνεργασίας, του Πανεπιστημίου αλλά και του υπόλοιπου κόσμου. Η εκπαίδευση παρέχεται συχνά σε συνεργασία με εργοδότες στη μορφή των προσκεκλημένων διδασκόντων,και συμβούλων.Στους φοιτητές δίνεται η δυνατότητα να γράψουν την πτυχιακή τους εργασία και να κάνουν πρακτική στους μελλοντικούς τους εργασιακούς χώρους. Το Πανεπιστήμιο έχει 900 συνεργάτες χωρισμένους σε τέσσερις ακαδημίες,μια διοίκηση και μία πανεπιστημιακή βιβλιοθήκη. Πρύτανης του Πανεπιστημίου είναι ο Δρ. Πάουλ Πέττερσον. Οι τέσσερις ακαδημίες είναι: Ακαδημία εκπαίδευσης, πολιτισμού και επικοινωνίας, UKK Ακαδημία υγείας, φροντίδας και πρόνοιας, HVV Ακαδημία οικονομίας και διοίκησης επιχειρήσεων, κοινωνίας και τεχνικών, EST Ακαδημία καινοτομίας, σχεδίου και τεχνικών, IDTΤο Πανεπιστήμιο Μελαρντάλεν είναι το πρώτο περιβαλλοντικά πιστοποιημένο Πανεπιστήμιο στον κόσμο σύμφωνα με το διεθνές στάνταρντ ISO 14001.Το Πανεπιστήμιο Μελαρντάλεν ήταν επίσης το πρώτο Πανεπιστήμιο στη Σουηδία που έλαβε πιστοποίηση εργασιακού περιβάλλοντος σύμφωνα με το διεθνές στάνταρντ OHSAS 18001. Οι φοιτητές του Πανεπιστημίου οργανώνονται υπό τη φοιτητική ένωση Mälardalens Studentkår. Ιβάν Έμπεργκ, 1977–1989 Λίλλεμορ Κιμ, 1989–1995 Στεν Λίντσταμ, 1995-1996 Χάσσε Οντενέ, 1996–2003 Έβα Μπιερκ-Ώκερσον, 2003 Μάγκνους Σέντερστρεμ, 2003–2004 Έβα Μπιερκ-Ώκερσον, 2004 Ίνγκεγκερντ Παλμέρ, 2005–2011 Κάριν Ρέντινγκ, 2011-2016 Πάουλ Πέττερσον, 2016-σήμερα Από το 2002,το Πανεπιστήμιο Μελαρντάλεν ορίζει επίτιμους διδάκτορες. Παραδείγματα επίτιμων διδακτόρων είναι: Μάργκοτ Βάλλστρεμ και Σαλβατόρε Γκριμάλντι Λένα Τόρελ και Μπενγκτ Άσκερ Καρλ-Χένρικ Ρόμπερτ και Αννίκα Χέλκε ρ Λούντστρεμ Σάρα Βέγκνερτ και Κάριν Λιούνγκστρομ Ιστότοπος του Πανεπιστημίου Μελαρντάλεν